ኣብ ኢትዮጵያ ብፍላይ ድማ ኣብ ከተማ ኣዲስ ኣበባ ህዝቢ ኣብ ዝተኣከበሉ ኣብ ኣደባባይ መስከረም 16 እዩ ዳመራ ዝትኰስ። ኣብ ትግራይ እውን "ብዘብን ራእሲ ስዩም 'ከምኡ ይግበር ነይሩ' ይበሃል" ይብሉ መምህር ገብረኺዳን። ኣብ መቐለ ዝባን ጮምዓ እውን መስከረም 16 ይትኰስ። "እዚ ንምንታይ ከምኡ ኰይኑ ኣይርዳአንን" እውን ይብሉ። "ሃይማኖታዊ መሰረት የብሉን" ብምባል ድማ ይነቕፉ። "መስከረም 16 ሽግ ወሊዕኻ ሆየ ሆየ ይበሃል እሞ መስከረም 17 ዳሜራ ይትኰስ" ድማ ይብሉ። ብመሰረት መምህር ገብረኺዳን፡ መስቀል ሃይማኖታዊ በዓል እዩ። ኢየሱስ ክርስቶስ ኣብ ቀራንዮ መስቀል ምስተሰቐለ፡ድሕሪ ነዊሕ ዓመት ንግስቲ ኢለኒ፡ መስቀል ኢየሱስ ክርስቶስ፡ ቀቢሮምዎ ስለዘለዉ፡ኣብ ልዕሊኡ ጓሓፍ እናደርበዩ ናብ እምባ ተቐይሩ ስለዘሎ፡ ኣበይ ኰን እረኽቦ?
